אליאכסנדר בראנקוב

אליאכסנדר ניקולאביץ' בראנקוב (בבלארוסית: Аляксандр Баранкоў) הוא שוטר בלארוסי בדימוס, בדרגת סרן, שנודע כחושף שחיתויות. הוא טען לשחיתות בזרועות המשטרה בבלארוס והתמודד בעצמו עם אישומים בבלארוס בגין שוחד והונאה, וקיבל מעמד פליט פוליטי באקוודור בטענה שנרדף על ידי ממשלת בלארוס. הוא עוכב באקוודור בשנים 2010 וב-2012, כאשר דרישותיה של בלארוס להסגירו נשקלו על ידי בית הדין הלאומי באקוודור (CNJ) ושתי הבקשות נדחו.<ref>[http://www.bbc.co.uk/mundo/noticias/2012/08/120821_ecuador_extradicion_bielorrusia_yv.shtml Assange y el bielorruso que pone a Ecuador ante un dilema ], BBC Mundo, 21 de agosto de 2012</ref>

== קריירה ==
אלכסנדר בראנקוב היה שוטר במשטרת בלארוס, לאחר שסיים את שירותו בצבא בדרגת סרן. הוא מילא תפקיד של חוקר פשעים כספיים.<ref></ref>

בראנקוב טוען שבעת עבודתו כשוטר בבלארוס הוא מצא עדויות לשחיתות בסוכנויות משטרה ובארגונים מסחריים ממשלתיים. הוא העלה טענות אלה במהלך תביעות בית משפט בבלארוס נגדו כתגובה. טענותיו פורסמו בתחילה בבלוג. בשנת 2008 הוא עבר לאקוודור. ב-17 באוגוסט 2012 אמר כי הוא "חשף טבעת הברחת נפט בה היו מעורבים בכירים בממשלו של הנשיא אלכסנדר לוקשנקו, כולל קרובי משפחה של המנהיג". הוא תיאר את המידע שלו כ"נפיץ".

== הליכים משפטיים ==
באמצע שנת 2009 האשימה הוועדה לביטחון המדינה של הרפובליקה של בלארוס (ק.ד.ב.) את בראנקוב בקבלת שוחד ובהונאה. בראנקוב עזב את בלארוס בשנת 2008, לפני שהוגש האישום, על פי מגזין "טיים", או ביולי 2009, לאחר הגשת שני כתבי אישום, כך על פי הכוחות הדמוקרטיים המאוחדים של בלארוס (UDF).<ref></ref> בתיקים באקוודור הקשורים למקרה נאמר כי בראנקוב לכאורה "ניסה לסחוט את עובדי חברת Total Oil, בדרישה לתשלומים של עד 60,000 דולר לפחות בשמונה הזדמנויות."<ref>[http://www.theclinic.cl/2012/08/21/la-contradictoria-historia-del-bloguero-bielorruso-que-ecuador-quiere-extraditar/ La contradictoria historia del bloguero bielorruso que Ecuador quiere extraditar ], The Clinic, 21.08.2012</ref>

בנובמבר הואשם על ידי הרשויות בבלארוס בבגידה.

=== אקוודור ===
בשנת 2010 הגישה בלארוס בקשה להסגרתו של בראנקוב מאקוודור בדרישה למעצר מונע. הוא עוכב מ-1 ביוני 2010 עד 22 ביולי 2010 בטענה שתוקף אשרת השהייה שלו פג. האינטרפול תיאר את מעצרו בשנת 2010 כדוגמה ל"הצלחה בינלאומית" בפעולותיה.<ref></ref><ref></ref>

בקשת ההסגרה משנת 2010 נדחתה על ידי נשיא בית הדין הארצי לצדק של אקוודור (CNJ) קרלוס רמירז ב-28 באוקטובר 2011, תוך ציון אי סדרים פרוצדורליים וחוסר ערבויות לכך שבראנקוב לא יעבור טיפול אכזרי, בלתי אנושי או משפיל. הפסיקה הותירה את האפשרות כי בלארוס תוכל להגיש בקשה נוספת.

בראנקוב נעצר שוב ב-7 ביוני 2012, מספר שבועות לפני ביקורו של נשיא בלארוס אלכסנדר לוקשנקו ב-28 ביוני באקוודור.<ref></ref> הדיון בבית המשפט נערך ב-21 ביוני. ב"טיים" דיווחו כי בראנקוב נעצר לאחר ביקורו של לוקשנקו. זוגתו של בראנקוב, מייבל אנדרד, תיארה את המעצר השני כהפרה חמורה של זכות המקלט, וקבעה כי בראנקוב מסתכן בעונש מוות אם יוסגר. בשלהי יולי פתח בראנקוב בשביתת רעב במחאה על אובדן אפשרי של מעמד הפליט והסגרתו. הוועדה הבין-אמריקאית לזכויות אדם דנה בבקשה כאמצעי זהירות שנועד "למנוע נזק בלתי הפיך". ב-23 באוגוסט, לפני החלטת בית הדין לצדק, הצהיר סגן שר החוץ האקוודורי מרקו אלבוחה, ש"אקוודור תשים את הדגש על אי הסגרה של אזרח שחייו בסכנה, מפני עונש מוות או חיים בכלא". ההסגרה הייתה מחייבת אישור של נשיא אקוודור, רפאל קוריאה, שקבע כי אם בית הדין יאפשר את ההסגרה, אז הוא יכול לסרב להסגרה "כמוצא אחרון." הוא הצהיר, "אנו דוחים כל התקפה על זכויות אדם (או) רדיפה פוליטית".<ref>[http://blog.rtve.es/internacional/2012/08/bielorrusia-y-el-efecto-boomerang-del-caso-assange-en-ecuador.html Bielorrusia y el 'efecto boomerang' del caso Assange en Ecuador], RTVE, 20.08.2012</ref>

ב-29 באוגוסט 2012 הודיע בין הדין לצדק של אקוודור כי מעמד הפליט של בראנקוב היה מוצדק ודחה את בקשת ההסגרה לבלארוס.

== מקלט מדיני ==
בראנקוב קיבל מעמד של פליט מדיני באקוודור ב-23 ביולי 2010 בטענה שנרדף בבלארוס "בגלל גילוי השחיתות של הנשיא אלכסנדר לוקשנקו". מעמד הפליט של בראנקוב אושר על ידי בית הדין ב-29 באוגוסט 2012 בתגובה לבקשת בלארוסית להסגרתו. מעמדו הושווה על ידי ה"גרדיאן", מגזין Time ו-Associated Press למעמדו של ג'וליאן אסאנג', שקיבל מעמד של פליט מדיני על ידי אקוודור באוגוסט 2012 ועמד בפני הסגרה לבריטניה.<ref></ref>

== הערות שוליים ==

קטגוריה:חושפי שחיתויות
קטגוריה:בלארוסים
קטגוריה:שוטרים
קטגוריה:בלארוסים שנולדו ב-1981